Kitöltési útmutató
az Adatlap Kincstári bankkártyához

Az adatlapot négy példányban kell kitölteni és valamennyi példányt eredeti aláírással kell ellátni. 
1) Valamennyi Kincstári Kártya igényléséhez, illetve az egyes Kártyákkal összefüggő szerződésmódosításhoz a Szerződő félnek önálló Adatlapokat kell kitöltenie. 
Az 1. és 2. pont értelemszerű kitöltése a Szerződő fél által kötelező.
A hibás, hiányos, ellentmondó, értelmezhetetlen vagy teljesíthetetlen módosítást tartalmazó Adatlap érvénytelennek minősül, ezért nem kerül feldolgozásra. Minden négyzetben csak egy karakter szerepelhet.
2) A 2.1 pont (1) bekezdésében a Szerződő fél a megfelelő négyzetbe írott „X” jellel határozhatja meg az adott Kártya típusát. Az „X” jelet a kiválasztott egyetlen négyzetbe kell beírni. 
3) A 2.1. pont (2) bekezdésében a Szerződő fél a megfelelő négyzetbe írott „X” jellel határozhatja meg az adott Kártyára vonatkozó limitálási-típusokat. Ezért „X” jel csak az egyik a), vagy b) négyzetbe kerülhet.
a) Összesített napi Limit meghatározásával a Kártyával egy napon eszközölhető valamennyi Tranzakció összege limitálható. Összesített napi Limit meghatározásakor minden esetben rendelkezni kell annak megosztásáról is a Hirdetmény alapján. Ennek során 
aa) a készpénzfelvételi Limit a Kártyával egy napon eszközölhető valamennyi készpénzfelvételi Tranzakció együttes összegének maximumát, 
ab) a kereskedői elfogadóhelyi Limit a Kártyával egy napon eszközölhető valamennyi Kereskedői elfogadóhelyen fizikai POS terminálon, a kártya vagy a kártyaadatokat hordozó eszköz fizikai jelenlétében végzett Tranzakció együttes összegének maximumát, 
ac) a virtuális kereskedői elfogadóhelyi Limit pedig a Kártyával egy napon eszközölhető valamennyi telefonon, levélben és interneten végzett vásárlási Tranzakció együttes összegének maximumát határozza meg.
[bookmark: _GoBack]Amennyiben az összesített napi Limit mértéke nulla, a Kártya sem készpénzfelvételre, sem pénzbeli ellenszolgáltatás kiegyenlítésére (vásárlás/szolgáltatás kifizetése) nem alkalmas, de a Kártyához kapcsolódó szolgáltatások (pl. OTPdirekt, TeleBANK) igénybe vehetők. Amennyiben a készpénzfelvételi Limit, és/vagy a kereskedői elfogadóhelyi Limit és/vagy a virtuális kereskedői elfogadóhelyi Limit mértéke nulla, akkor a Kártya a nullára beállított Limit terhére elvégezhető Tranzakciókra NEM használható.
b) Készpénzfelvételi Limit összesített napi Limit meghatározása nélkül a Kártyához ebben az esetben kereskedői elfogadóhelyi Limit nem kapcsolódik, a Kártyával a Kártyafedezeti Tükörszámla egyenlegének erejéig egyenlíthető ki fizikai POS terminálon, a kártya vagy a kártyaadatokat hordozó eszköz fizikai jelenlétében végzett tranzakcióval pénzbeli ellenszolgáltatás. Készpénzfelvételi Limit összesített napi Limit meghatározása nélkül lehetőség választása esetén a Szerződő fél határozhatja meg a Hirdetményben foglaltak alapján a készpénzfelvételi Limitet, ami a Kártyával egy napon eszközölhető valamennyi készpénzfelvételi Tranzakció együttes összegének maximumát határozza meg, valamint
b) 
ba) a virtuális kereskedői elfogadóhelyi Limitet, ami a Kártyával egy napon eszközölhető valamennyi telefonon, levélben és interneten végzett vásárlási Tranzakció együttes összegének maximumát határozza meg.
Amennyiben a készpénzfelvételi Limit és/vagy a virtuális kereskedői elfogadóhelyi Limit mértéke nulla, a Kártya a nullára beállított Limit terhére elvégezhető Tranzakciókra NEM használható. A mező üresen hagyása esetén a Kártyához „virtuális kereskedői elfogadóhelyi limit” nem kapcsolódik, a Kártyával a Kártyafedezeti Tükörszámla egyenlegének erejéig egyenlíthető ki telefonon, levélben és interneten végzett vásárlási Tranzakció. Amennyiben a Szerződő fél nem határozta meg a készpénzfelvételi Limit mértékét, a Bank automatikusan készpénzfelvételi alaplimitet állít be a Kártyára vonatkozóan, melynek mértékét a Hirdetmény tartalmazza.
A limitálások nem érintik a keretvisszavezetést! 
4) A 2.1. pont (3) bekezdésében a Szerződő fél a virtuális kereskedői elfogadóhelyi Limit terhére elvégezhető, interneten végzett vásárlási Tranzakcióhoz kapcsolódó Internetes biztonsági kód megküldéséhez szükséges mobiltelefonszámot tudja megadni. A mobiltelefonszám megadása 0-nál nagyobb virtuális kereskedői elfogadóhelyi limit beállítása esetén KÖTELEZŐ, 0 (nulla) virtuális kereskedői elfogadóhelyi limit beállítása esetén viszont nem kell megadni.
Amennyiben 0-nál nagyobb virtuális kereskedői elfogadóhelyi limit beállítása esetén mobiltelefonszám nem kerül megadásra, akkor interneten végzett vásárlási tranzakció NEM valósítható meg.
5) A 2.1. pont (4) bekezdésében a Szerződő fél a Kártya külföldi használatának korlátozását adhatja meg. A kártyahasználat földrajzi korlátozása kizárólag a kártya vagy a kártyaadatokat hordozó eszköz fizikai jelenlétében a kereskedői POS terminálon és ATM-en keresztül végzett tranzakciókra vonatkozik. A Szerződő Fél a kártyához az alábbi korlátozásokat állíthatja be:
a) a kártya földrajzi korlátozás nélkül világszerte használható (a 2019. július 15. előtt kibocsátott Kincstári kártyák esetén a földrajzi használat korlátozásának alapbeállítása világszerte)
b) a kártya Európában, azaz az Európai Unió tagországaiban, valamint az alábbi európai országokban használható: Albánia, Bosznia-Hercegovina, Izland, Liechtenstein, Észak-Macedónia, Montenegró, Norvégia, Svájc, Szerbia, Törökország és Ukrajna,
c) a kártya csak Magyarországon használható. 
6) A 2.1. pont (5) bekezdés szerinti OTPdirekt funkció alapbeállításként a szűkített funkciót tartalmazza. Akkor tegyen „X” jelet a „teljes” szó előtti négyzetbe, ha nem a „szűkített” funkciót kéri. 
Teljes funkció esetén a Kártyabirtokos az adott Kártyaszámlát érintő alábbi speciális jogosultságokkal rendelkezik: 
a) egyenleglekérdezés, amely alapján megtudhatja a Kártyafedezeti Tükörszámla aktuális egyenlegét, 
c) keretvisszavezetés, amely alapján az általa meghatározott összegre vonatkozóan visszavezetést kezdeményezhet a Kártyafedezeti Tükörszámla terhére és a Kincstári számla javára. 
7) A 2.2. pontban kerülnek meghatározásra a Kártyabirtokos természetes személyre vonatkozó adatok. 
8) A 2.3. pontban található számlaszámot a Kártyafedezeti Számla megnyitása során a Magyar Államkincstár központja határozza meg. A Szerződő félnek ebben a mezőben ezt a számlaszámot kell feltüntetnie. 
9) A 2.4. pontban a KártyaKontroll SMS szolgáltatás igénylésére, módosítására és lemondására van lehetőség.
Amennyiben nem kerül jelölésre az igénylés mező és egyik mobiltelefon szám sem kerül megadásra, akkor a KártyaKontroll SMS szolgáltatás nem kerül megigénylésre. 
Amennyiben a kártyabirtokos és/vagy a kontroll személy mobiltelefon száma megadásra kerül, akkor a KártyaKontroll SMS szolgáltatás igénylésre, vagy módosításra kerül (az igénynek megfelelő mező megjelölésével) és a kártyás tranzakciókról az SMS a megadott mobiltelefon számra/számokra kerül kiküldésre. A szolgáltatás igénybe vételéhez csak belföldi mobiltelefon szám adható meg.
A kártyabirtokos és/vagy a kontroll személy mobiltelefon száma lemondása esetén, a „lemondás” mező megjelölésével a meglévő KártyaKontroll SMS szolgáltatás törlésre kerül.
10) A 3. pontot a Kincstár Központja tölti ki új vagy pótkártya igénylése esetén. 
11) A szerződés módosítása minden esetben új Adatlap kitöltésével lehetséges.
A 4. pontban kell megjelölni a módosítás okát és az esetlegesen érintett Kártya számát (pl. pótkártya igénylés, Kártya megszüntetés). 
Szerződés módosítás során az érintett Kártya eredeti Adatlapját és az érintett Kártyán kívüli Kártyá(k)hoz kapcsolódó Adatlapo(ka)t változtatni nem kell, azonban a Kártyára írandó intézménynév módosítása kizárólag a számlához kibocsátott valamennyi Kártya egyidejű cseréjével lehetséges.

